Sos pianos regionales

Da cando su guvernu regionale
at fatu sos pianos e difusu
su pianu ‘e rinàschida, in piusu
sun duos, ca su primu andadu est male:

pianu trienale e chimbenale
cun su pianu ilde an postu in usu,
su pastoriu po aer cunfusu
su pianu 'e sa peta o pastorale.

Fatu nd’an sete a pianu a pianu:
com'in sufita in colda sun torrende
passend'ora a pabilu e pinna in manu

una retroga chi no finit mai;
cando paret fininde est cumintzende.
Paret unu contadu1 e puru est gai.

Su tres de Maltu 1977

1Contadu: un racconto, una fiaba.